

**REPUBLIKA HRVATSKA**

**VARAŽDINSKA ŽUPANIJA**

**GRAD LUDBREG**

**GRADSKO VIJEĆE *P R I J E D L O G***

KLASA:810-01/17-01/06

URBROJ:2186/18-02/1-17-2

Ludbreg, 28. prosinca 2017.god.

Temeljem članka 17., stavka 1. Zakona o sustavu civilne zaštite („Narodne Novine“ br. 82/15), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/17) te članka 33. Statuta Grada Ludbreg („Službeni vjesnik Varaždinske županije“ br. 23/09, 17/13, 40/13-pročišćeni tekst) Gradsko vijeće Grada Ludbreg na svojoj 5. sjednici održanoj 28. prosinca 2017. godine, donosi

**PLAN RAZVOJA SUSTAVA CIVILNE ZAŠTITE NA PODRUČJU**

**GRADA LUDBREGA ZA 2018. GODINU**

**UVOD**

Člankom 17. stavak 1. Zakona o sustavu civilne zaštite („Narodne Novine“ br. 82/15) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Grada Ludbrega i Smjernica za organizaciju i razvoj sustava civilne zaštite na području Grada Ludbrega za vremensko razdoblje od 2016. do 2019. godine, donosi se Plan razvoja sustava civilne zaštite na području Grada Ludbrega za 2018. godinu (u daljnjem tekstu: Plan razvoja sustava civilne zaštite).

Plan razvoja sustava civilne zaštite odnosi se na sljedeće:

1. **PLANSKI DOKUMENTI**

Tablica 1: Popis planskih dokumenata i odluka koje je Grad u potrebi izraditi u 2018.god.

|  |  |  |  |  |  |
| --- | --- | --- | --- | --- | --- |
| **R.br.** | **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| 1. | Procjena rizika | Gradonačelnik | Gradonačelnik | Siječanj 2018. | Gradsko vijeće |
| 2. | Plan djelovanja civilne zaštite | Gradonačelnik | Grad Ludbreg | U roku od 6.mj. od donošenja Procjene rizika. | Gradonačelnik |
| 3. | Operativni postupovnik | Načelnik Stožera | Grad Ludbreg | Travanj 2018. | Načelnik Stožera |
| 4. | Plan vježbi civilne zaštite | Gradonačelnik | Grad Ludbreg | Siječanj 2018. | Gradonačelnik |
| 5. | Izrada elaborata za vježbu | Stožer civilne zaštite | Upravljačka skupina | 30 dana prije održavanja vježbe | Gradonačelnik |
| 6. | Odluka o određivanju pravnih osoba od interesa za sustav civilne zaštite | Gradonačelnik | Grad Ludbreg | Lipanj 2018. | Gradsko vijeće |
| 7. | Odluka o osnivanju postrojbe civilne zaštite opće namjene | Gradonačelnik | Grad Ludbreg | Lipanj 2018. | Gradsko vijeće |
| 8. | Odluka o imenovanju povjerenika i zamjenika povjerenika sustava civilne zaštite | Gradonačelnik | Grad Ludbreg | Lipanj 2018. | Gradonačelnik |
| 9. | Odluka o imenovanju koordinatora na lokaciji | Načelnik Stožera | Grad Ludbreg | Veljača 2018. | Načelnik Stožera |

* **Vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite**

Grad Ludbreg osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne Novine“ br. 75/16).

Evidencija se ustrojava za:

* za članove Stožera civilne zaštite,
* za pripadnike postrojbi civilne zaštite,
* za povjerenike i zamjenike povjerenika civilne zaštite,
* za koordinatore na lokaciji,
* pravne osobe od interesa za sustav civilne zaštite.

Za operativne snage sustava civilne zaštite potrebno je izraditi planske dokumente sukladno Pravilniku o mobilizaciji, uvjetima i načinu rada operativnih snaga sustava civilne zaštite („Narodne Novine“ br. 69/16).

Grad Ludbreg dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Varaždinskoj županiji, sukladno Pravilniku o vođenju evidencija pripadnika operativnih snaga sustava civilne zaštite ("Narodne Novine“ br. 75/16).

Nositelj i izrađivač: Grad Ludbreg

Rok dostave podataka: 31. siječnja 2018. godine

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

1. **OPERATIVNE SNAGE SUSTAVA CIVILNE ZAŠTITE**

* **Stožer civilne zaštite**

Stožer civilne zaštite osnovan je Odlukom gradonačelnika o osnivanju i imenovanju Stožera civilne zaštite Grada Ludbrega, (KLASA: 810-05/17-01/01, URBROJ: 2186/18-01/1-17-13, Ludbreg, 13.09.2017.god.). Također, gradonačelnik Grada Ludbreg donio je i Odluku o izmjenama i dopunama Odluke o osnivanju i imenovanju Stožera civilne zaštite Grada Ludbrega (KLASA: 810-05/17-01/01, URBROJ: 2186/18-01/1-17-18, Ludbreg, 28.11.2017.god.).

Stožer civilne zaštite Grada Ludbrega sastoji se od načelnika Stožera, zamjenika načelnika Stožera i 6 članova.

Stožer civilne zaštite Grada Ludbreg potrebno je:

* Upoznati s Procjenom rizika od velikih nesreća,

Nositelj: Grad Ludbreg

Izvršitelj: načelnik Stožera civilne zaštite i zamjenik načelnika Stožera civilne zaštite

Rok izvršenja: veljača 2018.god.

* Upoznati s Planom djelovanja civilne zaštite,

Nositelj: Grad Ludbreg

Izvršitelj: načelnik Stožera civilne zaštite i zamjenik načelnika Stožera civilne zaštite

Rok izvršenja: srpanj 2018.god.

* Potrebno je pripremiti i održavati vježbu operativnih snaga sustava civilne zaštite

Nositelj: Grad Ludbreg

Izvršitelj: Stožer civilne zaštite, upravljačka skupina i operativne snage sustava civilne zaštite.

Rok Izvršenja: Sukladno donesenom Planu vježbi civilne zaštite za 2018.god

* **Vatrogastvo**

U cilju spremnosti i brzog djelovanja vatrogasnog društva za 2018.god. u planu su sljedeće aktivnosti:

Tablica 2: Prikaz planiranih aktivnosti operativnih snaga vatrogastva Grada Ludbrega za 2018.god. te vrijeme njihova održavanja

|  |  |
| --- | --- |
| **Plan aktivnosti za 2018.god. (Vezane uz zaštitu i spašavanje, osposobljavanje i sl.)** | **Vrijeme održavanja planiranih aktivnosti** |
| Uvježbavanje operativne postrojbe DVD-a Ludbreg | 12 puta kroz godinu |
| Održavanje javne vatrogasne pokazne vježbe (DVD Ludbreg)  Održavanje javne združene vatrogasne pokazne (VZG Ludbreg) | 1 puta kroz godinu (05/2018.)  1 puta kroz godinu |
| Osposobljavanje članova za vatrogasno zvanje: VATROGASAC | 01/2018. |
| Osposobljavanje članova za vatrogasno zvanje: VATROGASAC I. KLASE | 01/2018. |
| Osposobljavanje članova za vatrogasno zvanje: VATROGASNI DOČASNIK | Proljeće 2018. |
| Osposobljavanje članova za vatrogasno zvanje: VATROGASNI DOČASNIK I. KLASE | Proljeće 2018. |
| Osposobljavanje članova za vatrogasno zvanje: VATROGASNI ČASNIK I. KLASE | Proljeće 2018. |
| Osposobljavanje za rad sa dišnim spravama | Tokom 2018. |
| Osposobljavanje - STROJAR | Tokom 2018. |
| Osposobljavanje za rad sa hidrauličnom opremom | Tokom 2018. |
| Osposobljavanje za pružanje prve med. pomoći u vatrogastvu | Tokom 2018. |
| Osposobljavanje za vatrogasne suce | 01/2018. |

Izvor: DVD Ludbreg, 2017.god.

Popis potrebne materijalno – tehničke opreme i sredstva koja nedostaju u Dobrovoljnom vatrogasnom društvu Ludbreg (DVD Ludbreg):

* Hidraulički sjekač,
* Akumulatorska pila za rezanje svih vrsta materijala,
* Penjačka užad i dodatna oprema za spašavanje iz visina,
* Tronožac za spašavanje s pripadajućom opremom.
* **Hrvatski Crveni križ – Gradsko društvo Crvenog križa Ludbreg**

Gradsko društvo Crvenog križa Ludbreg u cilju spremnosti za angažiranjem u akcijama zaštite i spašavanja u 2018. godini planira:

* Održavanje tečajeva za interventni tim prema programu HCK-a.

Popis potrebne materijalno – tehničke opreme i sredstva koja nedostaju u Gradskom društvu Crvenog križa Ludbreg:

* Radiokomunikacijska sredstva,
* Dodatni sklopivi kreveti,
* Uniforme za interventni tim.
* **Hrvatska gorska služba spašavanja – Stanica Varaždin**

Hrvatska gorska služba spašavanja – Stanica Varaždin u cilju spremnosti za angažiranjem u akcijama zaštite i spašavanja u 2018. godini planira provesti:

Tablica 3: Plan i vrijeme izvršenja značajnijih aktivnosti HGSS-a - Stanica Varaždin za 2018.god.

|  |  |
| --- | --- |
| **R.BR.** | **Plan aktivnosti za 2018. godinu** |
| **1.** | Vježbe: ljetne i zimske tehnike spašavanja, tehnika spašavanja iz speleoloških objekata, vježbe potražnog tipa, vježbe kondicijsko-orijentacionog tipa |
| **2.** | Priprema staničnih kandidata za pristupanje ispitu za gorskog spašavatelja |
| **3.** | Priprema staničnih kandidata za pristupanje tehničkim tečajevima za obuku HGSSa |
| **4.** | Redovna dežurstva na sportskim događajima u prirodi |
| **5.** | Pokazne vježbe spremnosti i tehnika |
| **6.** | Sudjelovanje na tečajevima od interesa za HGSS: planinarske škole, alpinistički  tečaj, speleološki tečaj – predavanja, prevencija, pokazne vježbe |
| **7.** | Predavanja i pokazne vježbe u sklopu raznih manifestacija i projekata od interesa  za aktivnost HGSS-a |
| **8.** | Izrada zemljovida za područje Ravne gore, za potrebe HGSS-a i komercijalnu  upotrebu |
| **9.** | Rad na mogućnostima financiranja, kao i samom pronalaženju adekvatnog  prostora za rad HGSS Stanice Varaždin |

Izvor: HGSS-Stanica Varaždin, studeni 2017. Godine

Tablica 4: Potrebna materijalno - tehnička sredstva koja nedostaju za potrebe rada HGSS-a - Stanica Varaždin sa predviđenim troškovima

|  |  |  |
| --- | --- | --- |
| **R.B.** | **Oprema koja nedostaje, a bila bi nužna u provođenju akcija zaštite i spašavanja** | **Predviđeni troškovi opreme -KN-** |
| **1.** | Adekvatan prostor za skladištenje opreme, održavanje sastanaka, održavanje  interne edukacije i vježbi i polazak na akcije potrage i spašavanja | - |
| **2.** | Terensko vozilo (terenac) | 150.000-300.000 kn |
| **3.** | Marinerova nosila (gorska nosiljka) | 28,200 kn |
| **4.** | Radio-veze (Icom, Motorola) (7,100 kn/kom) | 7,100 kn/kom |
| **5.** | GPS uređaji za potrage | 1,800 kn/kom |
| **6.** | Prijenosno računalo i pisač – potražne akcije i analize podataka na terenu | 7,100 kn+ 2,400 kn |
| **7.** | Razna tehnička oprema, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, oprema za turno skijanje, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći | 20,000 kn |
| **8.** | Financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije  (navedeni su tečajevi HGSS-a, iako bi bilo izrazito poželjno sudjelovati i na tečajevima gorskih službi spašavanja u drugim zemljama, što je trenutno nemoguće  zbog nedostatka financija) | 10,000 kn |
| **9.** | Tekući troškovi: održavanje i registracija vozila, troškovi putovanja i goriva, troškovi  hrane i/ili smještaja na vježbama, akcijama i dežurstvima | - |

Izvor: HGSS-Stanica Varaždin, studeni 2017. godine

* **Postrojba civilne zaštite**

Na temelju članka 6. Uredbe o sastavu i strukturi postrojbi civilne zaštite („Narodne Novine“ br. 27/17) predlaže se novi sastav Postrojbe civilne zaštite opće namjene pri čemu bi postrojba civilne zaštite opće namjene Grada Ludbrega imala dvije skupine:

- upravljačku skupinu,

- operativnu skupinu.

Upravljačka skupina sastoji se od dva pripadnika, a svaka operativna skupina sastoji se od deset pripadnika. Postrojba civilne zaštite opće namjene Grada Ludbrega imati će dvije operativne skupine pri čemu će svaka od operativnih skupina imati svojeg voditelja.

Za Postrojbu civilne zaštite je potrebno:

* Izvršiti odabir pripadnika i smotru postrojbe civilne zaštite.

Nositelj: Grad Ludbreg

Izvršitelj: Stožer civilne zaštite, Jedinstveni upravni odjel Grada Ludbrega

Rok: travanj 2018. godine

* Izrada mobilizacijskih dokumenata

Nositelj: Grad Ludbreg

Izvršitelj: Jedinstveni upravni odjel Grada Ludbrega

Rok: travanj 2018. godine

* Izrada i donošenje operativnog postupka

Nositelj: Stožer civilne zaštite

Izvršitelj: Načelnik Stožera civilne zaštite

Rok: svibanj 2018.

* Izvršiti opremanje postrojbe civilne zaštite

Nositelj: Grad Ludbreg

Izvršitelj: Grad Ludbreg

Rok: kolovoz 2018. godine

* Izvršiti osposobljavanje postrojbe civilne zaštite opće namjene

Nositelj: Grad Ludbreg

Izvršitelj: Državna uprava za zaštitu i spašavanje, Područni ured za zaštitu i spašavanje Varaždin, javna ustanova ili druga pravna osoba koja ima ovlaštenje za provođenje osposobljavanja

Rok: kolovoz 2018. godine

* Evidencija pripadnika postrojbe civilne zaštite, ažuriranje osobnih podataka

Nositelj: Grad Ludbreg

Izvršitelj: Jedinstveni upravni odjel Grada Ludbrega

Rok: kontinuirano tijekom godine

Napomena: Poslovi vezani uz postrojbu civilne zaštite provoditi će se ukoliko se Procjenom rizika od velikih nesreća utvrdi potreba osnivanja postrojbe civilne zaštite.

* **Povjerenici i zamjenici povjerenika civilne zaštite**

Upoznavanje Povjerenika civilne zaštite i njihovih zamjenika s novim Zakonom o sustavu civilne zaštite („Narodne novine“ broj 82/2015), a prije svega o:

* Djelovanju sustava civilne zaštite i načelima sustava civilne zaštite,
* Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite,
* Obavezama povjerenika civilne zaštite u izvršavanju njihovih zadaća.

Nositelj: Grad Ludbreg

Izvršitelj: Grad Ludbreg s Područnim uredom za zaštitu i spašavanje Varaždin

Rok izvršenja: lipanj 2018. godine.

* **Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

Temeljem članka 26. stavka.2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ br. 69/16) načelnik nadležnog stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

**3. PRAVNE OSOBE OD INTERESA ZA SUSTAV CIVILNE ZAŠTITE**

Pravne osobe od interesa za sustav civilne zaštite Grada Ludbrega, određene su Odlukom Gradskog vijeća Grada Ludbrega (KLASA: 810-01/16-01/01, URBROJ: 2186/18-02/1-16-4, Ludbreg, 26.08.2016.god.). Sukladno Odluci, pravne osobe od interesa za sustav civilne zaštite na području Grada Ludbrega su:

* **Vatrogasna zajednica Grada Ludbrega i pripadajuća vatrogasna društva:**
* DVD Ludbreg
* DVD Selnik
* DVD Sigetec Ludbreški
* DVD Slokovec
* DVD Hrastovsko
* DVD Kućan Ludbreški
* DVD Čukovec
* DVD Bolfan
* **Hrvatski Crveni križ**
* Gradsko društvo Crvenog križa Ludbreg
* **Udruge**
* Lovačko društvo „Srnjak“
* Lovačko društvo „Belupo“
* Športsko ribolovno društvo „Ludbreg“
* Planinarsko društvo „Ludbreg“
* Odred izviđača Ludbreg
* Radio klub Ludbreg
* Auto klub Ludbreg
* Aeroklub „Rudolf Fizir“ Ludbreg
* **Veterinarska stanica Ludbreg – Nova d.o.o., Ludbreg, Ljudevita Gaja 47**
* **LUKOM d.o.o., Ludbreg, Koprivnička 17**
* **Luprom d.o.o., Ludbreg, Gospodarska ulica 2**

Na području Grada Ludbrega djeluju službe i pravne osobe sudionici civilne zaštite koji u slučaju velikih nesreća i katastrofa postupaju u skladu s vlastitim operativnim planovima. Posebno mjesto i ulogu prilikom provođenja mjera i aktivnosti u sustavu civilne zaštite imaju sljedeće pravne osobe:

* Zavod za javno zdravstvo Varaždinske županije,
* Zavod za hitnu medicinu Varaždinske županije,
* Dom zdravlja Varaždinske županije,
* Dom zdravlja Ludbreg,
* Centar za socijalnu skrb Ludbreg,
* HEP - ODS d.o.o. „Elektra“ Varaždin,
* Hrvatske vode VGO za Muru i gornju Dravu,
* Županijska uprava za ceste varaždinske županije,
* Hrvatski zavod za poljoprivrednu savjetodavnu službu – Ispostava Varaždin,
* MUP – Policijska uprava Varaždinska – Policijska postaja Ludbreg.

**4. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji zaštite i spašavanja u Gradu, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Grada Ludbrega,
* posvetiti posebnu pažnju instaliranja sustava uzbunjivanja stanovništva na lokacijama s opasnim tvarima.

Izvršitelji: Operateri (vlasnici objekata s opasnim tvarima), Područni ured za zaštitu i spašavanje Varaždin, Vatrogasna zajednica Grada Ludbrega

Rok izvršenja: Kontinuirano tijekom 2018. godine

**5. FINANCIRANJE SUSTAVA CIVILNE ZAŠTITE**

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“ br. 82/15) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će biti, u Proračunu Grada Ludbrega za 2018. godinu, u skladu s ostalim posebnim propisima, ugrađene slijedeće stavke:

Tablica 5: Prijedlog pozicija za izradu Financijskog plana za provođenje zadaća civilne zaštite za 2018.god.

|  |  |  |  |  |
| --- | --- | --- | --- | --- |
| **R.BR.** | **OPIS POZICIJE** | **PLANIRANA FINANCIJSKA SREDSTVA**  **-KN-** | | |
| **2018.** | **2019.** | **2020.** |
| **1.** | **OPERATIVNE SNAGE SUSTAVA CIVILNE ZAŠTITE**  **1. STOŽERI CIVILNE ZAŠTITE**  1.1.MATERIJALNO-TEHNIČKI TROŠKOVI  - obuka i osposobljavanje,  - osobna i skupna oprema,  - ostali troškovi.  **2. VATROGASTVO**  **2.1. DOBROVOLJNA**  **VATROGASNA DRUŠTVA (DVD)**  - PLAĆE  - MATERIJALNO-TEHNIČKI TROŠKOVI  - (troškovi redovne djelatnosti, troškovi osobne i skupne opreme, troškovi osiguranja, troškovi liječničkih pregleda, troškovi osposobljavanja, troškovi intervencija i dr.)  **2.2. VATROGASNE ZAJEDNICE**  - PLAĆE  -MATERIJALNO-TEHNIČKI TROŠKOVI  **2.3. Program aktivnosti u provedbi posebnih mjera zaštite od požara od interesa za Republiku Hrvatsku**  - troškovi angažiranja (plaća, obuka) sezonskih vatrogasaca, troškovi intervencija i dr., sukladno Planu provedbe Programa aktivnosti za 2016. godinu,  **3. Gorska služba spašavanja**  - PLAĆE  - MATERIJALNO-TEHNIČKI TROŠKOVI  - (troškovi redovne djelatnosti, osobna i skupna oprema, troškovi osposobljavanja, troškovi intervencija i dr.)  **4. Crveni križ**  - PLAĆE  - MATERIJALNO-TEHNIČKI TROŠKOVI  - (osobna i skupna oprema, troškovi osposobljavanja, troškovi intervencija i dr.)  **5. Pravni subjekti koje su Odlukom temeljem Procjene ugroženosti JLP(R)S-e utvrđene kao pravne osobe od posebnog interesa za ZiS**  **6. Udruge**  **-** MATERIJALNO-TEHNIČKI TROŠKOVI  **7. POSTROJBE CIVILNE ZAŠTITE**  - MATERIJALNO-TEHNIČKI TROŠKOVI  - obuka i osposobljavanje,  - osobna i skupna oprema,  - angažiranje CZ -mobilizacija,  - smotra CZ,  - ostali troškovi.  8.  **POVJERENICI CIVILNE ZAŠTITE**  - MATERIJALNO-TEHNIČKI TROŠKOVI  - obuka i osposobljavanje,  - osobna oprema,  - angažiranje-mobilizacija,  - ostali troškovi. | **5.000,00**  5.000,00  **1.150.000,00**  204.000,00  740.000,00  206.000,00  **5.000,00**  5.000,00  **184.518,00**  75.000,00  109.518,00  **120.000,00**  **5.000,00**  3.000,00  2.000,00  **5.000,00**  3.000,00  2.000,00 | **6.200,00**  6.200,00  **550.000,00**  204.000,00  140.000,00  206.000,00  **5.000,00**  5.000,00  **190.050,00**  75.000,00  115.050,00  **125.000,00**  **5.000,00**  3.000,00  2.000,00  **5.000,00**  3.000,00  2.000,00 | **6.400,00**  6.400,00  **555.000,00**  204.000,00  140.000,00  206.000,00  **5.000,00**  5.000,00  **195.590,00**  75.000,00  120.590,00  **125.000,00**  **5.000,00**  3.000,00  2.000,00  **5.000,00**  3.000,00  2.000,00 |
| **2.** | **1. TROŠKOVI IZRADE I REVIZIJE:**  - Procjene rizika,  - Plana civilne zaštite.  2. Ostali troškovi | **20.000,00**  18.750,00  1.250,00 | **15.000,00** | **15.000,00** |
| **3.** | **1. MEĐUNARODNA SURADNJA**  **-** (radni sastanci sa predstavnicima susjednih država na temu zaštite i spašavanja)  -Troškovi vezani za organizaciju međunarodnih susreta |  |  |  |
| **4.** | **1. SKLONIŠTA**  **1.1. VODITELJI SKLONIŠTA**  - MATERIJALNO-TEHNIČKI TROŠKOVI  - obuka i osposobljavanje,  - osobna oprema,  - angažiranje-mobilizacija,  - ostali troškovi.  **1.2. FINANCIJSKA SREDSTVA ZA ODRŽAVANJE SKLONIŠTA**  - Investicijsko održavanje,  - Tekuće održavanje |  | **5.000,00**  3.000,00  2.000,00 | **6.000,00**  3.000,00  3.000,00 |
| **UKUPNO IZDVAJANJE ZA CIVILNU ZAŠTITU** | | **1.494.518,00** | **906.250,00** | **912.990,00** |

**6. ZAKLJUČAK**

U 2018. godini potrebno je redefinirati snage sustava civilne zaštite sukladno potrebama ukazanim na temelju Procjene rizika od velikih nesreća Grada Ludbrega te Plana djelovanja civilne zaštite. Snage sustava civilne zaštite potrebno je opremiti i pripremiti kao odgovor na moguće prijetnje i rizike.

Ovaj Plan razvoja sustava civilne zaštite na području Grada Ludbrega za 2018. godinu objaviti će se u „Službenom vjesniku Varaždinske županije“.

**Predsjednik**

**Gradskoga vijeća**

**Grada Ludbrega:**

**Antun Šimić**